《天门山》
清代·佟凤彩

百战生还解佩刀，扁舟东去走江皋。鬼神护此千秋石，阊阖开当万里涛。

白日行空天马过，黑风吹浪海鱼高。扪萝直到云烟里，惆怅山灵笑二毛。

作者简介：（?—1677）清汉军正蓝旗人，字高冈。佟养性从孙。初授国史院副理事官，转香河知县，顺治七年，巡按湖南，历广西、江西布政使，擢四川巡抚，在战乱之后，安抚地方，有所建树。康熙间任贵州巡抚，调河南，所至疏请减轻赋役。卒谥勤僖。有《栖友堂集》。